Bolesť v oblasti mechúra
Dobry deň, už tretí deň ma boli v oblasti mechúra ale pri močeni necítim nič a ani nemám časté močenie. Začalo to bolesťou iba v ľavej strane. Je to vážne alebo niečo bežne? Ďakujem za odpoved
Dobrý deň,
ďakujeme za Vašu otázku.
Bolesť močového mechúra môže mať rôzne príčiny. Pre jej správne určenie je okrem charakteru, lokalizácie bolesti potrebné vykonať aj iné vyšetrenia. Ak je potrebné, na úľavu od akútnej bolesti močového mechúra je možné použiť liek
No-spa 40 mg
. Účinnou látkou je drotaveríniumchlorid, ktorý uvoľňuje kŕče hladkého svalstva (spazmolytikum). Odporúčané dávkovanie pre dospelých je 1-2 tablety 2-3x denne nezávisle od jedla (jedlo neovplyvňuje jeho účinok). V prípade, že bolesti do 3 dní neustúpia, je potrebné navštíviť lekára pre správnu diagnostiku a liečbu bolesti.
Prajem skorú úľavu od ťažkostí.
S pozdravom
PharmDr. Veronika Kiabová